62022CJ0679_INF
Sentenza tal-Qorti tal-Ġustizzja (Id-Disa’ Awla) tad‑29 ta’ Frar 2024 – Il‑Kummissjoni vs L‑Irlanda (Servizzi ta’ midja awdjoviżiva)
(Kawża C‑679/22) (
1
)
“Nuqqas ta’ Stat li jwettaq obbligu – Artikolu 258 TFUE – Direttiva (UE) 2018/1808 – Provvista ta’ servizzi ta’ midja awdjoviżiva – Assenza ta’ traspożizzjoni u ta’ komunikazzjoni tal-miżuri ta’ traspożizzjoni – Artikolu 260(3) TFUE – Talba għall-kundanna għall-ħlas ta’ somma f’daqqa u ta’ pagamenti ta’ penalità”
1.
Atti tal-istituzzjonijiet – Direttivi – Implimentazzjoni mill-Istati Membri – Direttiva li tipprevedi għall-implimentazzjoni tagħha li jsir riferiment għaliha fid-dispożizzjonijiet nazzjonali ta’ traspożizzjoni – Effett – Obbligu għall-Istati Membri li jadottaw att pożittiv ta’ traspożizzjoni tad-direttiva
(Direttiva tal-Parlament Ewropew u tal-Kunsill 2018/1808, Artikolu 2)
(ara l-punt 31)
2.
Rikors għal nuqqas ta’ twettiq ta’ obbligu – Sentenza tal-Qorti tal-Ġustizzja li tikkonstata n-nuqqas ta’ twettiq ta’ obbligu – Nuqqas ta’ twettiq tal-obbligu ta’ komunikazzjoni tal-miżuri ta’ traspożizzjoni ta’ direttiva – Sanzjonijiet pekunjarji – Setgħa ta' evalwazzjoni tal-Qorti tal-Ġustizzja – Kriterji
(Artikolu 260(3) TFUE)
(ara l-punt 68)
3.
Rikors għal nuqqas ta’ twettiq ta’ obbligu – Sentenza tal-Qorti tal-Ġustizzja li tikkonstata n-nuqqas ta’ twettiq ta’ obbligu – Nuqqas ta’ twettiq tal-obbligu ta’ komunikazzjoni tal-miżuri ta’ traspożizzjoni ta’ direttiva – Sanzjonijiet pekunjarji – Somma f’daqqa – Determinazzjoni tal-ammont – Kriterji
(Artikolu 260(3) TFUE; Direttiva tal-Parlament Ewropew u tal-Kunsill 2018/1808)
(ara l-punti 70, 72 sa 75, 79, 81, 84, 86)
4.
Rikors għal nuqqas ta’ twettiq ta’ obbligu – Sentenza tal-Qorti tal-Ġustizzja li tikkonstata n-nuqqas ta’ twettiq ta’ obbligu – Nuqqas ta’ twettiq tal-obbligu ta’ komunikazzjoni tal-miżuri ta’ traspożizzjoni ta’ direttiva – Sanzjonijiet pekunjarji – Pagamenti ta’ penalità – Nuqqas ta’ twettiq ta’ obbligu li jibqa’ sal-eżami tal-fatti mill-Qorti tal-Ġustizzja – Kundanna għall-ħlas – Kundizzjoni – Persistenza tan-nuqqas ta’ twettiq ta’ obbligu sal-għoti tas-sentenza
(Artikolu 260(3) TFUE)
(ara l-punt 89)
5.
Rikors għal nuqqas ta’ twettiq ta’ obbligu – Sentenza tal-Qorti tal-Ġustizzja li tikkonstata n-nuqqas ta’ twettiq ta’ obbligu – Nuqqas ta’ twettiq tal-obbligu ta’ komunikazzjoni tal-miżuri ta’ traspożizzjoni ta’ direttiva – Sanzjonijiet pekunjarji – Pagamenti ta’ penalità – Determinazzjoni tal-forma u tal-ammont – Setgħa ta' evalwazzjoni tal-Qorti tal-Ġustizzja – Kriterji
(Artikolu 260(3) TFUE)
(ara l-punti 92, 93, 98)
Dispożittiv
1)
Billi naqset milli tadotta, sal-iskadenza tat-terminu stabbilit fl-opinjoni motivata, il-liġijiet, ir-regolamenti u d-dispożizzjonijiet amministrattivi neċessarji sabiex tikkonforma mad-Direttiva (UE) 2018/1808 tal-Parlament Ewropew u tal-Kunsill tal‑14 ta’ Novembru 2018 li temenda d-Direttiva 2010/13/UE dwar il-koordinazzjoni ta’ ċerti dispożizzjonijiet stabbiliti bil-liġi, b’regolament jew b’azzjoni amministrattiva fi Stati Membri dwar il-forniment ta’ servizzi tal-media awdjoviżiva (Direttiva dwar is-Servizzi tal-Media Awdjoviżiva), fid-dawl ta’ realtajiet tas-suq li qegħdin jinbiddlu, u, għaldaqstant, billi naqset milli tikkomunikahom lill-Kummissjoni Ewropea, l-Irlanda naqset milli tissodisfa l-obbligi tagħha taħt l-Artikolu 2 tad-Direttiva 2018/1808.
2)
Billi, fil-jum tal-eżami tal-fatti mill-Qorti tal-Ġustizzja, la adottat il-miżuri neċessarji ta’ traspożizzjoni fid-dritt intern tagħha d-dispożizzjonijiet tad-Direttiva 2018/1808, u lanqas, għaldaqstant, ma kkomunikat dawn il-miżuri lill-Kummissjoni Ewropea, l-Irlanda kompliet bin-nuqqas ta’ twettiq ta’ obbligu tagħha.
3)
L-Irlanda hija kkundannata tħallas lill-Kummissjoni Ewropea:
–
somma f’daqqa ta’ EUR 2500000;
–
jekk in-nuqqas ta’ twettiq ta’ obbligu kkonstatat fil-punt 1 tad-dispożittiv baqa’ għaddej sad-data tal-għoti ta’ din is-sentenza, b’effett minn din id-data u sakemm dan l-Istat Membru jkun temm dan in-nuqqas ta’ twettiq ta’ obbligu, pagament ta’ penalità ta’ kuljum ta’ EUR 10000.
4)
L-Irlanda hija kkundannata tbati, minbarra l-ispejjeż rispettivi tagħha, dawk sostnuti mill-Kummissjoni Ewropea.
(
1
)	ĠU C 45, 6.2.2023.